I forbindelse med regjeringen Solbergs kommunereform vedtok Stortinget 8. juni 2017 at Bjugn og Ørland kommuner slås sammen fra 1. januar 2020. Den nye kommunen får navnet Ørland, og høsten 2017 kom Fellesnemnda for nye Ørland kommune frem til at kommunesenterfunksjonene skulle fordeles mellom de to gamle kommunesentrene Botngård og Brekstad, men med Botngård (som skifter navn til Bjugn i 2020) som administrasjonssenter for den nye kommunen.